MUNICIPIULUI CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.339
Consiliul Local al Municipiului Craiova întrunit în şedinţa ordinară din data de 30.07.2009; 

Având în vedere raportul nr.85236/2009 al Direcţiei Juridice Asistenţă de Specialitate şi Contencios Administrativ prin care se propune retragerea Consiliului Local al Municipiului Craiova din S.C. FOTBAL CLUB U CRAIOVA S.A., S.C. CETATEA BANILOR CITY S.A. şi S.C. WESTERN GATE RESIDENCE S.A. şi rapoartele comisiilor de specialitate nr.271, 272, 273, 274, 275/2009;
Potrivit prevederilor Legii nr. 31/1990, republicată, privind societăţile comerciale;

În temeiul art. 11, art.36 alin.2 lit.e si alin.7 lit.c, coroborate cu prevederile art.45 alin.3 şi alin.6 din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă retragerea Consiliului Local al Municipiului Craiova din S.C. FOTBAL CLUB U CRAIOVA S.A., S.C. CETATEA BANILOR CITY S.A. şi S.C. WESTERN GATE RESIDENCE S.A..
Art.2. Se împuterniceşte Primarul Municipiului Craiova cu puteri depline în faţa oricăror instanţe judecătoreşti, autorităţi cu atribuţii jurisdicţionale, instanţe arbitrale, pentru îndeplinirea procedurilor legale contencioase şi necontencioase în vederea retragerii din cele trei societăţi comerciale.
Art.3.   Pe data adoptării prezentei hotărâri, îşi încetează efectele Hotărârea Consiliului Local al Municipiului Craiova nr.175/2002;
Art.4. Primarul municipiului Craiova prin aparatul de specialitate: Serviciul Administraţie Publică Locală, Direcţia Juridică Asistenţă de Specialitate şi Contencios Administrativ, Direcţia Economico-Financiară S.C. FOTBAL CLUB U CRAIOVA S.A., S.C. CETATEA BANILOR CITY S.A. şi S.C. WESTERN GATE RESIDENCE S.A. şi  vor aduce la îndeplinire prevederile prezentei hotărâri.

